Tijorat banklari tomonidan norezidentlarning O‘zbekiston Respublikasi milliy valyutasidagi hisobvaraqlarini yuritish tartibiga o‘zgartirishlar va qo‘shimcha kiritish to‘g‘risida

O‘zbekiston Respublikasining “O‘zbekiston Respublikasining Markaziy banki to‘g‘risida”gi va “Valyutani tartibga solish to‘g‘risida”gi qonunlariga muvofiq, O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvi tomonidan 1998-yil 5-sentabrda 231-son bilan tasdiqlangan Tijorat banklari tomonidan norezidentlarning O‘zbekiston Respublikasi milliy valyutasidagi hisobvaraqlarini yuritish tartibiga (ro‘yxat raqami 510, 1998-yil 22-oktabr) ilovaga muvofiq o‘zgartirishlar va qo‘shimcha kiritilsin. 
 2. Ushbu qaror rasmiy e’lon qilingan kundan e’tiboran kuchga kiradi.
 1. 2.1-band quyidagi mazmundagi xatboshi bilan to‘ldirilsin: 
 “qonun hujjatlarida belgilangan boshqa hollarda.”. 
 2. 4.1-bandning birinchi xatboshisi quyidagi tahrirda bayon etilsin:
 “4.1. Bank faoliyati bilan shug‘ullanish yoki xorijiy valyutada operatsiyalarni o‘tkazish uchun tegishli litsenziyaga ega bo‘lgan xorijiy banklar O‘zbekiston Respublikasining tijorat banklarida “loro” korrespondentlik hisobvaraqlarini ochishlari mumkin.”.
 3. 4.3-bandning to‘rtinchi xatboshisi quyidagi tahrirda bayon etilsin:
 “qonun hujjatlarida nazarda tutilgan boshqa joriy xalqaro operatsiyalardan olingan, shuningdek, norezidentlarning qimmatli qog‘ozlarni sotishdan tushgan mablag‘lari.”.